જમ્મૂ - કાશ્મીર પોલીસે આ ત્રણેયને પહેલાં સોનમર્ગમાં ઝડપી પાડ્યા હતા ત્યારબાદ ધરપકડ કરવામાં આવી હતી . તેમની ઓળખ સેન , નિર્દેશક દેબાણી મુખર્જી અને અરવિંદ સિંહ ચૌહાણના રૂપમાં કરવામાં આવી . ચૌહાણ ઝારખંડમાં કંપનીનું કામકાજ જોતો હતો . તેમને બુધવારે કોર્ટમાં રજૂ કરવામાં આવશે અને પછી ટ્રાંજિટ રિમાન્ડ પર કોલકત્તા લઇ જવામાં આવશે . એક સ્કોર્પિયોને જપ્ત કરવામાં આવી હતી જેના પર પશ્વિમ બંગાળનો નંબર છે . લાખો રોકાણકારો રસ્તા પર ધરણા - પ્રદર્શન કરી રહ્યાં છે અને તેમના પર આરોપ છે કે રોકાણકારો સાથે તેમને 30 કરોડ રૂપિયાની ઠગાઇ કરી છે . કંપનીના હજારો એજન્ટોની નોકરી પણ જતી રહી છે . પશ્વિમ બંગાળના મુખ્યમંત્રી મમતા બેનર્જીએ પણ સુદીપ્તો સેનની ધરપકડ અંગે પુષ્ટિ કરી છે . મુખ્યમંત્રીએ પહેલાંથી જ સુદીપ્તો સેનની ધરપકડના આદેશ આપ્યા છે અને સંકેત આપ્યા હતા કે તે ઉત્તર ભારતમાં છે . મમતા બેનર્જીએ કહ્યું હતું કે તેમની ઓળખની પુષ્ટિ થઇ ગઇ છે અને ધરપકડનો શ્રેય પોલીસને જાય છે , પોલીસ સૂત્રોનું કહેવું છે કે ત્રણેય 12 એપ્રિલના રોજ કલકત્તાના સાલ્ટ લેક સ્થિત સુદીપ્તો સેનના ઘરેથી સ્કોર્પિયોમાં નિકળ્યા હતા . સૂત્રોનું કહેવું છે કે પહેલાં તે રાંચી આવ્યા અને પછી વિભિન્ન રાજ્યોના માર્ગેથી ગત બે દિવસો દરમિયાન તે સોનમર્ગ પહોંચ્યા . તેમને કહ્યું હતું કે તેમના વાહન પર પશ્વિમ બંગાળનો નંબર હતો માટે શંકાના આધારે જમ્મૂ - કાશ્મીર પોલીસે તેમની ધરપકડ કરી લીધી અને પશ્વિમ બંગાળની પોલીસને સૂચના આપી હતી . ગાંદરબળના પોલીસ કમિશ્નર શાહિદ મેહરાજે કહ્યું હતું કે ત્રણેયને ગાંદરબળ પોલીસ લાઇનમાં રાખવામાં આવ્યાં છે . શારદા સમૂહ બંધ થયા બાદ પશ્વિમ બંગાળ સરકારે ચિટફંડ કંપનીઓની તપાસ માટે વિશેષ તપાસ દળની રચના અને ઉચ્ચ સ્તરીય તપાસની જાહેરાત કરી છે .